
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Περιστερές» Κοινότητας Ατσιποπούλου Ρεθύμνης 
προ ιδιοκτησίας Κουτσουράκη Εμμανουήλ και Αμαλίας Νομού 


Ρεθύμνης . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση Γενικού Πολεοδομικού σχεδίου (Γ.Π.Σ.) του δήμου Μεσο¬ 
λογγίου (Ν. Αιτωλ/νίας)» . 2 

Τροποποίηση του ρυμοτομικού σχεδίου πόλης Λάρισας με μετατό¬ 
πιση της ρυμοτομικής γραμμής στο Ο.Τ. 684Β. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 445 (1) 

Καθορισμός των ορίων του αιγιαλού και δημιουργία ζώνης παραλίας 
στη θέση «Περιστερές» Κοινότητας Ατσιποπούλου Ρεθύμνης προ 
ιδιοκτησίας Κουτσουράκη Εμμανουήλ και Αμαλίας Νομού Ρεθύ¬ 
μνης. 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) Του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β’ της 
0.208/181/26.4.1982 (ΦΕΚ 214/26.4.1982 τ.Β') κοινής απόφα¬ 
σης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής Αρ¬ 
μοδιότητας του Υπουργείου Οικονομικών». 

3. Την από 26.4.91 έκθεση της επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «Περιστερές» Κοινό¬ 
τητας Ατσιποπούλου και το από Σεπτέμβριο 1989 με κλίμακα 1:500 
τοπογραφικό διάγραμμα του Τεχνολόγου μηχανικού Δημήτρη Μιχελα- 
κάκη, που θεωρήθηκε την 1.8.1990 από τη Διεύθυνση Τεχνικών Υπη¬ 
ρεσιών της Νομαρχίας Ρεθύμνης και συνοδεύει την έκθεση της προανα- 
φερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ.544.5/482/91/1374/19.11.91 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 {ΦΕΚ 
97/Α'/1955) «περί διοικητικής αποκεντρώσεως» σε συνδυασμό με τις 


διατάξεις του από 28.6.1955 Β.Δ. «περί εξαιρέσεως από της κατά το 
άρθρον 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/25.2.1984, 
σχετικά με τη μεταβίβαση αρμοδιοτήτων του Υπουργού Οικονομικών 
στους Νομάρχες και στις περιφερειακές αρχές διανομαρχιακού επιπέ¬ 
δου, αποφασίζουμε: 

1. Επικυρώνουμε την από 26.4.1991 Έκθεση της Επιτροπής 
καθορισμού των ορίων του αιγιαλού και παραλίας και θέσεων αμμολη¬ 
ψίας, καθώς και το από 5-6/9.1989 τοπογραφικό διάγραμμα, που τη 
συνοδεύει, το οποίο συντάχθηκε από τον Δημήτρη Μιχελακάκη Τεχνο¬ 
λόγο Μηχανικό, με κλίμακα 1:500 και θεωρήθηκε την 1.8.1990 από 
τη Διεύθυνση Τεχνικών Υπηρεσιών της Νομαρχίας Ρεθύμνης επί του 
οποίου η πιο πάνω Επιτροπή, με κόκκινη γραμμή καθόρισε τα όρια του 
αιγιαλού, στη θέση «Περιστερές» Κοινότητας Ατσιποπούλου Ρεθύμνης 
προ ιδιοκτησίας Κουτσουράκη Εμμανουήλ και Αμαλίας και με κίτρινη 
γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως. 

Ρέθυμνο, 25 Νοεμβρίου 1992 

0 Νομάρχης 
ΧΡ. ΨΑΡΟΥΔΑΚΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ 
ΟΡΙΩΝ ΤΟΥ ΑΙΓΙΑΛΟΥ 
(Άρθρο 74 Π.Δ. 636/77) 

Δια τον καθορισμόν το πρώτον των ορίων του αιγιαλού στη θέση Περι¬ 
στερές Κοινότητος Ατσιπόπουλου Ρεθύμνης, προ ιδιοκτησίας Κου¬ 
τσουράκη Εμμανουήλ και Αμαλίας. 

Ρέθυμνο 26.4.91 οι υπογεγραμμένοι: 

1) Αντώνιος Νικολουδάκης Εφοριακός Δ/ντής Α' Οικονομικός Έφο¬ 
ρος Ρευθύμνης, ως Πρόεδρος. 

2. Ευρυπίδης Τζανουδάκης Μηχανικός με Α' β. Δ/ντής Τεχν. Υπη¬ 
ρεσιών Νομού Ρεθύμνης, ως μέλος. 

3. Νίκος Χουχουρέλος Υποπ/χος Λ.Σ. Λιμενάρχης Ρεθύμνης, ως 
μέλος αποτελούντες την επιτροπή καθορισμού των ορίων του αιγιαλού 
δυνάμει του άρθρου 74 του Π.Δ. 636/77 και της αριθμ. 1059/5.9.90 
απόφασης Νομάρχου Ρεθύμνης (παρ. 1 άρθρο 63 του Π.Δ. 636/77) 
συγκληθείσα δια προφορικής εντολής του Προέδρου αυτής μετέβημεν 
επί τόπου εις την προαναφερμένη περιοχή την 26.4.91. 

Λαβόντες υπόψη: 

1. Την από 25.10.89 αίτηση των Κουτσουράκη Εμμ. και Αμαλίας 
με την οποία ζητείται ο καθορισμός των ορίων του αιγιαλού εις την ανω¬ 
τέρω περιοχή. 

2. Το υπό του Δημήτρη Μιχελακάκη Τεχνολόγου Μηχανικού συντα- «· 
χθέν το Σεπτέμβριο 1989 τοπογραφικό και υψομετρικό διάγραμμα εις 
μία πινακίδα εις κλίμακα 1:500 πλεγμένο για την ακρίβεια της αποτυ- 
πώσεως την 1.8.90 υπό της Άννας Πίτερη Μηχανικού και Θεωρημένο 
την 1.8,90 υπό της Δ/νσεως Τεχνικών Υπηρεσιών Ν. Ρεθύμνης ως το 

άρθρο 20 του Ν. 119/Π ορίζει. 

3. Τις διατάξεις του Α.Ν. 2344/40 ως ούτως ετροποποιήθη. 

4. Την εκ της επιτόπιου μεταβάσεως σχηματισθείσαν αντίληψη περί 
του πλάτους της βρεχομένης ζώνης της ξηράς. 

5. Το αρ. Φ.544.5/73/7.2.91 έγγραφο του ΓΕΝ, αποφασίζει: 

1) Καθορίζει επί του ως άνω τοπογραφικοϋ διαγράμματος: 

α) Την οριογραμμή του αιγιαλού δι’ ερυθράς συνεχούς πολυγωνικής 
γραμμής 1, 2, 3,....7, 8 της οποίας οι κορυφές εξασφαλίζονται από στα¬ 
θερά σημεία. 

β) Την οριογραμμή της παραλίας δια κίτρινης συνεχούς πολυγωνι¬ 
κής γραμμής Γ,2',3',....7’,8' της οποίας οι κορυφές εξασφαλίζονται 


από σταθερά σημεία. 

Τίθεται ζώνη παραλίας πλάτους 10,00 μ. επειδή δεν εξυπηρετούνται 
οι σκοποί της παρ. 1 του άρθρου 7 του Α.Ν. 2344/40. 

Δεν υπάρχουν κτίσματα στη ζώνη της παραλίας. 

Ρέθυμνο, 26 Απριλίου 1991 
Ο Πρόεδρος 

ΑΝΤ. ΝΙΚΟΛΟΤΔΑΚΗΣ 
Τα Μέλη 

ΕΤΡ. ΤΖΑΝΟΤΔΑΚΗΣ ΝΙΚ. ΧΟΤΧΟΤΡΕΛΟΣ 





νΠΟΝ'ΝΗ ΜΑ ΕΊϊΤΡΟΠ 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ.80854/5438 (2) 

Έγκριση Γενικού Πολεοδομικού σχεδίου (Γ.Π.Σ.) του δήμου Μεσολογ¬ 
γίου (Ν. Αιτωλ/νίας)». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/83 «Επέκταση πολεοδο- 
μικών σχεδίων, οικιστική ανάπτυξη και σχετικές ρυθμίσεις» (Α. 33). 

2. Τις διατάξεις του άρθρου 23 παρ. 1 του Ν. 1558/85 «Κυβέρνηση 
και Κυβερνητικά Όργανα» (Α’ 137). 

3. Τις διατάξεις του άρθρου 41 του Ν. 1975/1991 «Είσοδος - έξο¬ 
δος, παραμονή, εργασία, απέλαση αλλοδαπών, διαδικασία αναγνώρι¬ 
σης αλλοδαπών προσφύγων και άλλες διατάξεις» (Α' 184). 

4. Τι διατάξεις της παρ. 1 του άρθρου 19 του Ν. 1849/1986 «Επέ¬ 
κταση και συμπλήρωση των στεφαστικών προγραμμάτων του Οργανι¬ 
σμού Εργατικής Κατοικίας και άλλες διατάξεις 2(Α' 113). 

5. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων Χρήστου Κατσιγιάννη» (Β’ 702). 

6. Την .υπ’ αριθμ. 82538/4657/17.11.88 απόφαση του Υπουργού 
Περιβάλλοντος, Χωροταξίας και Δημοσίων Έργων «Κίνηση της διαδι¬ 
κασίας σύνταξης του Γενικού Πολεοδομικού σχεδίου Μεσολογγίου - Αι- 
τωλικού (Ν. Αιτωλ/νίας)» (Δ' 148). 

7. Τα υπ’ αριθμ. 366/2.2.1988 και 2449/14.4.88 έγγραφα του 
ΤΠ και ΠΕ Μεσολογγίου προς τους αρμόδιους φορείς. 

8. Το υπ’ αριθμ. 2542/22.4.1988 έγγραφο της Δ/νσης Γεωργίας 
Νομαρχίας Αιτωλ/νίας. 

9. Τα υπ’ αριθ. 574/23.2.88 και 905/28.3.88 έγγραφα της Δ/ 
νσης Δασών Νομαρχίας Αιτωλ/νίας. 

10. Το υπ’ αριθμ. 888/21.3.88 έγγραφο του Δασαρχείου Μεσολογ¬ 
γίου. 

11. Το υπ’ αριθμ. 1092/24.5.1988 έγγραφο 2ηςΔΕΚΕ ΠΑΤΡΩΝ 
περιφέρεια Δυτ. Ελλάδας. 

12. Το υπ’ αριθμ. 499/22.6.1988 έγγραφο της Δ/νσης Οικισμού 
Πατρών. 

13. Το υπ’ αριθμ. 7213/17.3.1988 έγγραφο της Γενικής Γραμμα¬ 
τείας Αθλητισμού - Γραφ. Αθλ. Σχεδιασμού. 

14. Το υπ’ αριθμ. Φ.666/Ζ/02/933/15.6.88 έγγραφο της ΣΤ' 
Εφορείας Προϊστορικών και Κλασ. Αρχαιοτήτων. 

15. Το υπ’ αριθμ. Δ/19/722/24.3.88 έγγραφο της Δ/νσης Οδι¬ 
κών Έργων της Γενικής Γραμματείας Δημοσίων Έργων. 

16. Το υπ’ αριθμ. 8336/3.5.88 της Ελληνικής Τράπεζας Βιομηχα¬ 
νικής Αναπτύξεως Α.Ε. 

17. Το υπ’ αριθμ. 2241/21.4.1988 έγγραφο της Οικονομικής 
Εφορίας Μεσολογγίου. 

18. Το υπ’ αριθμ. 2360/3.5.88 έγγραφο της Υπηρεσίας Περιφε¬ 
ρειακής ανάπτυξης. 

19. Το υπ’ αριθμ. ΔΠ02/864/16.3.88 έγγραφο της Δ/νσης Κοι¬ 
νωνικής Πρόνοιας Νομαρχίας Αιτωλ/νίας. 

20. Το υπ’ αριθμ. ΤΥ 1598/27.4.1988 έγγραφο της Δ/νσης Τε¬ 
χνικών Υπηρεσιών Νομαρχίας Αιτωλ/νίας. 

21. Τις υπ, αριθμ. 267/87 και 38, 130/88 γνωμοδοτήσεις του Δη¬ 
μοτικού Συμβουλίου Μεσολογγίου. 

22. Το γεγονός ότι οι υπόλοιποι φορείς δεν απάντησαν μέχρι σή¬ 
μερα. 

23. Την υπ’ αριθμ. 18/1988 γνωμοδότηση του Συμβουλίου Χωρο¬ 
ταξίας, Οικισμού και Περιβάλλοντος Ν. Αιτωλ/νίας. 

24. Τις διατάξεις του άρθρου 29Α του Ν. 1558/1985 όπως αυτό 
προστέθηκε με το άρθρο 27 του Ν. 2081/92 (Α’ 154) και το γεγονός 
ότι από τις διατάξεις αυτής της απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Εγκρίνεται το γενικό πολεοδομικό σχέδιο Μεσολογγίου (Ν. Αιτωλ/ 
νιας), όπως τα όρια που προσδιορίζονται με κόκκινη γραμμή στο χάρτη 
Π. 1.11 σε κλίμακα 1:5000 

Κυρίως το ως άνω σχέδιο περιλαμβάνει; 

Α. Την πολεοδομική οργάνωση του οικιστικού συγκροτήματος για 
πληθυσμιακό μέγεθος της τάξης 13.000 κατοίκων για την επόμενη πε¬ 


νταετία με την ένταξη του προϋφισταμένου οικισμού προ του 1923 στο 
σχέδιο και: 

α) Την επέκταση του σχεδίου πόλης σε εκτάσεις οραιοδοημένες και 
αδόμητες, την δημιουργία 8 πολεοδομικών ενοτήτων με μέση πυκνό¬ 
τητα οικήσεως και μέσο συντελεστή δόμησης όπως φαίνεται στο χάρτη 
Π.1.5 και Π.1.4 σε κλίμακα 1:10.000 ως εξής: 


Α/Α πολεοδ. ενότητα μέση πυκνότητα (κατ/Ηα) μέσος Σ.Α. 


1. Αγ. Σπυρίδων 

126 

1,1 

2. Αγ. Παντελεήμων 

139 

1,4 

3. Αγ. Παρασκευή 

139 

1,4 

4. Βίγλα 

128 

0,9 

5. Αγ. Δημήτριος 

114 

0,8 

6. Καλλονή 

114 

0,8 

7. Ταμπακαριά 

133 

1,0 

8. Ροϊδούλα 

114 

0,8 


β) Τον προσδιορισμό των χρήσεων γης όπως φαίνονται στους χάρτες 
Π.1.3.2 και Π.1.11 κλίμακος 1:5000 και ειδικότερα: 

- Οργάνωση των κεντρικών λειτουργιών στο σημερινό κέντρο της πό¬ 
λης και στο δυτικό αλίπεδο με τη δημιουργία εμπορικού και διοικητικού 
κέντρου αντίστοιχα. 

- Δημιουργία τοπικών κέντρων σε κάθε πολεοδομική ενότητα με 
εξαίρεση την πολεοδομική ενότητα Καλλονής όπου χωροθετούνται δύο 
τοπικά κέντρα. 

- Οργάνωση πολιτιστικών λειτουργιών με την δημιουργία Πνευματι¬ 
κού Κέντρου στα κτίρια του παλιού συδηροδρομικού σταθμού, την αξιο¬ 
ποίηση του νεοκλασσικού κτιρίου του παλαιού Νοσοκομείου σε Δημο¬ 
τική Βιβλιοθήκη, την οργάνωση του παλαιού Δημαρχείου σε μουσείο - 
ιστορικό αρχείο. 

- Χωροθέτηση σταθμού φορτηγών στο Βορειοανατολικό τμήμα της 
πόλης (περ. χονδρεμπορίου). 

- Δημιουργία σταθμού λεωφορείων στο νότιο τμήμα της πόλης πλη¬ 
σίον του ραδιοφωνικού σταθμού. 

- Χωροθέτηση λειτουργιών τουρισμού και αναψυχής στο νοτιοανατο¬ 
λικό αλίπεδα σε δημόσια έκταση. 

- Δημιουργία πλατειών, παιδικών χαρών και κοινοχρήστων χώρων 
σε κάθε πολεοδομική ενότητα. 

- Την οργάνωση και χωροθέτηση στον πολεοδομικό ιστό των χώρων 
πρωτοβάθμιας και δευτεροβάθμιας εκπαίδευσης. 

- Οργάνωση και χωροθέτηση παιδικών κέντρων. 

- Χωροθέτηση Γενικού Νοσοκομείου στη θέση μεταξύ των πολεοδο¬ 
μικών ενοτήτων Ροϊδούλα και Ταμπακαριά. 

- Οργάνωση και χωροθέτηση ΚΑΠΗ. 

- Διεύρυνση και εμπλουτισμό των εγκαταστάσεων του υπάρχοντος 
αθλητικού κέντρου και την χωροθέτηση και οργάνωση δύο μικρότερων 
αθλητικών κέντρων στις πολεοδομικές ενότητες Αγ. Παρασκευής και 
Αγ. Δημητρίου. 

- Την χωροθέτηση και οργάνωση ναυταθλητικών εγκαταστάσεων 
στην περιοχή του λιμανιού στο νοτιοδυτικό άκρο της πόλης. 

Την ανάπτυξη κατά τα λοιπά χρήσεων γενικής κατοικίας όπως προσ¬ 
διορίζεται από το άρθρο 3 του από 23.2.1987 Π.Δ/τος (Δ’ 166). 

γ) Τη γενική εκτίμηση της χωρητικότητας των πολεοδομικών ενοτή¬ 
των σε κατοίκους, την αναγκών σε γη (Ηα) για κοινωνική υποδομή επι¬ 
πέδου πόλης και των αναγκών σε γή (Ηα) για κοινωνική υποδομή στις 
πολεοδομικές ενότητες όπως φαίνεται στους πίνακες Α11.2.1 και 
Α11.6 ως προσαρτώνται στην παρούσα απόφαση. 

δ) Τον καθορισμό ζωνών ανάπλασης όπως φαίνονται στους χάρτες 
Π 1.7 σε κλίμκα 1:10.000 σ’ όλους τους οικισμούς προ του 23 που 
εντάσσονται στο σχέδιο, με εφαρμογή του άρθρου 13τουΝ. 133/83. 

8. Τις προτάσεις για τη λήψη μέτρων προστασίας του περιβάλλοντος 
.... και τη δημιουργία αστικού και περιαστικού πρασίνου όπως φαίνεται 
στους χάρτες Π 1.9 σε κλίμακα 1:25.000 

Βασικότερες παρεμβάσεις είναι: 

- Ζώνη προστασίας ακτών. 

- Ζώνη περιοχής περιβαλλοντικής εξυγίανσης - αναβάθμισης στις 
ακτές της λιμνοθάλασσας Μεσολογγίου. 

- Προστασία χερσαίων οικοσυστημάτων ειδικού ενδιαφέροντος. 

Περιοχή από εκβολές Αχελώου - Λούρου - νησιών Τουρλίδας - λιμνο¬ 
θάλασσας Μεσολογγίου - Κλείσοβας και εκβολών Ευήνου ποταμού. 

- Προστασία των υδατίνων οικοσύστημά ίο» ειδικού ενδιαφέρο¬ 
ντος. 

Λιμνοθάλασσας Μεσολογγίου Κλείσοβας εκβολών Αχελώου και Ευ- 
ήνου. 

- Προστασία των υποβαθμισμένων οικοσυστημάτων. 

α) περιοχής απόθεσης απορριμμάτων. 

β) περιοχή βιολογικού καθαρισμού 

γ) περιοχών αλυκών Άσπρης και Τουρλίδας. 

8) το δυτικό υβάρι της λιμνοθάλασσας και Κλείσοβα. 

- Προστασία και αξιοποίηση των δασών του Αράκυθνου και καθορι¬ 
σμό ζωνών προστασίας δασών της ευρύτερης περιοχής. 

Περιβαλλοντική αποκατάσταση περιοχής κατασκευής περιμετρικής 
αρτηρίας της πόλης. 

- Προστασία της γης υψηλής παραγωγικότητας της ευρύτερης πε- 
ριοχής. 

- Προστασία χώρων ιστορικού ενδιαφέροντος ευρύτερης περιοχής: 

Αρχαία Πλευρώνα Κάστρο Κυρά Ρήνης. 

Μοναστήρι Αη Σημιού 

Αρχαία Αλύκυρνα 

Νησίδα Αγ. Τριάδας στη λιμνοθάλασσα Κλείσοβας. 

Νησίδα Βασιλάδι στη λιμνοθάλασσα Μεσολογγίου. 

- Προστασία και ανάδειξη του ιστορικού κέντρου και των οχυρωματι¬ 
κών έργων της πόλης με αντίστοιχες μελέτες προστασίας και ανάδειξης: 

Γ. Τις προτάσεις για την οργάνωση και ιεράρχηση του δικτύου μετα¬ 
φορικής υποδομής όπως φαίνεται στο χάρτη Π.2 12 σε κλίμακα 
1:10.000. Βασικότερες παρεμβάσεις είναι: 

- Η νέα περιμετρική αρτηρία που περιγράφει τον οικιστικό ιστό της 
πόλης. 

- Η δημιουργία άξονα απ’ ευθείας σύνδεσης των ΤΕ1 με την πόλη. 

- Η οργάνωση και ιεράρχηση του οδικού δικτύου εντός του οικισμού 
με συλλεκτήριες και τοπικούς οδούς και τη δημιουργία πλέγματος πεζο¬ 
δρόμων. 

- Δημιουργία μαρίνας και σταθμού ανεφοδιασμού θαλαμηγών στην 
περιοχή του λιμανιού - Ξενία και σκάλας για την εξυπηρέτηση των μι¬ 
κρών αλλιευτικών σκαφών. 

Δ. Τις προτάσεις για τα απαραίτητα έργα και μελέτες δικτύων υπο¬ 
δομής όπως φαίνονται στους χάρτες Π.2.2.2, Π.2.3.2, Π.2.4.2, 
Π.2.6.2, Π.2.7.2, σε κλίμακα 1:10.000 και ειδικότερα: 

α) Δίκτυο ίδρευσης: 

Την κατασκευή έργων βελτίωσης του δικτύου ύδρευσης και εξασφά¬ 
λισης επαρκούς παροχής. 

β) Δίκτυα αποχέτευσης. 

- Την επέκταση των δικτύων όμβριων και ακαθάρτων. 


- Την διαμόρφωση και συντήρηση των ρεμμάτων και τεχνικών αυλά- 
κων της ευρύτερης περιοχής. 

γ) Απορρίμματα. 

- Την μεταφορά του σημερινού χώρου διάθεσης και την υιοθέτηση 
των προτάσεων της εκπονούμενης μελέτης που θα καθορίσει τον τρόπο 
συλλογής, μεταφοράς και διάθεσης των απορριμμάτων. 

δ) Ενεργειακό σύστημα. 

- Συμπλήρωση - επέκταση του ηλεκτρικού δικτύου στις περιοχές επέ¬ 
κτασης και μετρατροπή του εναέριου δικτύου σε υπόγειο στο ιστορικό 
κέντρο της πόλης. 

ε) Τηλεπικοινωνιακό σύστημα. 

- Τη βελτίωση και ενίσχυση του τηλεπικοινωνιακού κέντρου. 

Ε. Τις προτάσεις για την αντιμετώπιση θεομηνιών όπως φαίνονται 
στο χάρτη Π.3.1.2. σε κλίμακα 1:10.000 και ειδικότερα: 

- Τη Δημιουργία ζωνών πυρασφάλειας. 

- Την κατασκευή συμπληρωματικών πυροσβεστικών κρουνών στις 
περιοχές επεκτάσεων. 

Τον καθορισμό των χώρων συγκέντρωσης του πληθυσμού σε περί¬ 
πτωση σεισμών καθώς και των εγκαταστάσεων έκτακτης ανάγκης ανά 
περιοχές. 

ΣΤ. Αντίτυπα των παραπάνω 12 πρωτοτύπων χαρτών και 2 πινά¬ 
κων που θεωρήθηκαν από τον Προϊστάμενο της Δ/νσης Τοπογραφικών 
Εφαρμογών με τη σχετική πράξη του δημοσιεύονται σε φωτοσμίκρυνση 
με την παρούσα απόφαση. 

2. Εντός της περιοχής γενικού πολεοδομικού σχεδίου και ειδικότερα 
στις εκτός σχεδίου περιοχές που περιλαμβάνονται σ’ αυτό οικοδομικές 
άδειες που έχουν εκδοθεί με τις προγενέστερες ισχύουσες διατάξεις ή 
έχει υποβληθεί στην αρμόδια πολεοδομική αρχή ο πλήρης φάκελλος με 
τα απαραίτητα για την έκδοση της οικοδομικής άδειας στοιχεία, μέχρι 
την ημερομηνία δημοσίευσης της παρούσας απόφασης, εκτελούνται 
όπως εκδόθηκαν ή εκδίδονται βάσει των υποβληθέντων στοιχείων σε 
συνδυασμό με τις διατάξεις του Ν. 1577/1985 (Α' 210). 

3. Η ισχύς της παρούσας απόφασης αρχίζει από τις 16.6.1989 
ημέρα δημοσίευσης της 44313/2370/23.5.89 απόφασης του Υπουρ¬ 
γού Περιβάλλοντος Χωροταξίας και Δημοσίων Έργων (Δ' 406). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα 1 Σεπτεμβρίου 1992 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

Αριθ. 7194 (3) 

Τροποποίηση του ρυμοτομικού σχεδίου πόλης Λάρισας με μετατόπιση 
της ρυμοτομικής γραμμής στο Ο.Τ. 684Β. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70 αυτού. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθμ. 1018/71 Ν.Δ/γμα 
(ΦΕΚ 220/Α) και με την παρ. 3 του άρθρου 34 του Ν. 1577/85 
(ΦΕΚ 210/Α). 

3. Τις διατάξεις του υπ’ αριθμ. 183/1986 Π.Δ/τος (ΦΕΚ 70/Α) 
και ειδικότερα το άρθρο 1 αυτού. 

4. Την υπ’ αριθμ. 283/92 απόφαση του Δημοτικού Συμβουλίου. 

5. Την υπ’ αριθμ. 364/1992 γνωμοδότηση του Συμβουλίου Χωρο¬ 
ταξίας Οικισμού και Περιβάλλοντος, Νομού Λάρισας, όπως διατυπώ¬ 
θηκε στο πρακτικό της 14ης/1992 συνεδρίου;. 

Επειδή η προτεινόμενη τροποποίηση γίνεται σύμφωνα με την υφιστά¬ 
μενη κατάσταση και επί πλέον έχουμε αύξηση του πλάτους της οδού 


στην υπόψη θέση και επομένως αύξηση του κοινόχρηστου χώρου, απο¬ 
φασίζουμε: 

’Αρθρο 1 

Εγκρίνεται η τροποποίηση του ρυμοτομικού σχεδίου πόλης Λάρισας 
με οινασχεδιασμό της ρυμοτομικής γραμμής στο Ο.Τ. 684Β, όπως ορί¬ 
ζεται στο τοπογραφικό διάγραμμα που συνοδεύει την παρούσα από¬ 
φαση. 

Άρθρο 2 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Μετά την παραπάνω δημοσίευση η απόφαση μαζί με το σχετικό το¬ 
πογραφικό διάγραμμα που τη συνοδεύει να αναρτηθεί στο Δημοτικό Κα¬ 
τάστημα επί 15μερο για ενημέρωση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 16 Νοεμβρίου 1992 
Ο Νομάρχης 

ΑΝΔΡΕΑΣ ΕΞΑΔΑΚΤΤΛΟΣ 

ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

λειτουργούν καθημερινό από 8.00* έως 13.30* 


Διεύθυνση 

Καποδιστρίου 34 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

Ρ) 

» 

» 

» 

Β 

» 

23.000 

Υ) 

» 

» 

» 

Γ' 

» 

7.000 

δ) 

» 

» 

» 

Δ* 

» 

22.000 

ε) 

» 

» 

» 

Αναπτυξιακών Πράξεων 

» 

15.000 

στ) 

» 

» 

» 

Ν.Π.Δ.Δ. 

» 

7.000 

ζ) 

» 

» 

» 

ΠΑΡΑΡΤΗΜΑ 

» 

4.000 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

θ) 

» 

» 

» 

Αν. Ειδικού Δικαστηρίου 

» 

2.000 

·) 

» 

» 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο- 

βοήθειας του Προσωπικού (ΤΑΠΕΤ) 

Δρχ. 

650 

» 

1.150 

» 

350 

» 

1.100 

» 

750 

» 

350 

» 

200 

» 

350 

» 

100 

» 

2.500 

» 

5.000 


Πληροφορίες: τηλ. 52.48.320 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 








